**SZAKMATÁJÉKOZTATÓ**

(szakmai KKK, PTT alapján)

**A szakma megnevezése: ÁLTALÁNOS ÁPOLÓ**

**A szakma azonosító száma: 5 0913 03 01**

*A szakma keretében ellátható legjellemzőbb tevékenység, valamint a munkaterület leírása:*

Az általános ápoló munkáját hivatásként az etikai normák betartásával gyakorolja, átfogó anatómiai-, élettani és klinikumi ismeretekkel rendelkezik.

* Előkészít és segédkezik diagnosztikus és terápiás eljárásoknál.
* Sürgős és fenyegető esetet észlel, beavatkozik, asszisztál, fájdalmat felismer, mér és beavatkozik az utasításnak megfelelően.
* Megfelelően kommunikál a beteggel, a hozzátartozókkal, valamint az ellátó team tagjaival. - Részt vesz a betegoktatásban és a leendő munkatársak gyakorlati oktatásában.
* Az általános ápoló részt vesz az egészségügyi ellátás során a megelőző, gyógyító-, gondozó-, és rehabilitációs folyamatokban.
* Tevékenységét a biztonságos és minőségi betegellátás szempontjainak figyelembevételével, a jogi szabályozások betartásával végzi.
* Papír alapú és elektronikus egészségügyi dokumentációt vezet a jogszabályi előírásoknak megfelelően.
* Folyamatosan bővíti tudását szakmai képzéseken, továbbképzéseken.
* Önállóan, vagy team-munkában minőségi, holisztikus szemléletű ellátást biztosít.
* Munkája során részt vesz az ápolási folyamat megvalósításában, a beteg szükségleteinek megfelelő, egyénre szabott ápolási terv alapján alapápolást és szakápolási feladatokat végez.
* Megfigyeli a beteg állapotát, állapotváltozásait.
* Pszichés támogatást nyújt a betegnek és családjának.
* **Képes felnőtt, csecsemő és gyermekápolási feladatokat ellátni, valamint háziorvosi praxisban és az alapellátás más színterein, otthonápolásban, geriátriai és hospice ellátásban, onkológiai ellátásban ápolóként tevékenykedni.**

*A szakképzésbe történő belépés feltételei*

* Iskolai előképzettség:
* Alapfokú iskolai végzettség 6 éves képzés esetén
* Érettségi vizsga 3 éves képzés esetén
* Alkalmassági követelmények:
* **Pályaalkalmassági vizsgálat:** Szükséges
* **Foglalkozásegészségügyi alkalmassági vizsgálat:** Szükséges

Az egészségügyi tevékenység végzéséhez szükséges egészségi alkalmasság vizsgálatáról és minősítéséről szóló 40/2004. (IV.26.) ESZCSM rendeletben foglaltak szerint az egészségügyi tevékenységre való alkalmasságot kizáró korlátozások figyelembevételével történik.   
A munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendelet 4. §. (3) a pontjában meghatározott szakmai alkalmassági vizsgálat.  
A 40/2004. (IV. 26.) ESzCsM rendelet melléklete tartalmazza az egészségügyi tevékenységre való alkalmasságot kizáró korlátozásokat.   
A szakmai olvasott és hallott szöveg megértése, jó memória, jó kommunikációs készség (szóban, írásban), jó kooperációs/együttműködési készség, képesség, jó kapcsolatteremtő képesség, jó szervezőkészség, képesség, komplex jelzésrendszerek értelmezése, kreativitás, precizitás, lényeglátás, döntésképesség, alkalmasság az önálló munkára és a team munkára egyaránt, stressztűrő képesség, jó állóképesség, izomerő, higiénés szemlélet, külső és belső rendezettség.   
A pszichikai alkalmassági vizsgálatok a célnak megfelelően kiterjednek: a pszichés egyensúly meglétére, a devianciák hiányára, az intellektuális képességek meglétére, a figyelmi képességek megfelelőségére, a személyiségi sajátosságok megfelelőségére, a pályamotiváció megfelelőségére. Vizsgálandó személyiségjegyek: önismeret, önkontroll, szabálytudat, felelősségtudat, empátia, együttműködés.

**Kizáró feltételek:** *Bármilyen krónikus pszichiátriai betegség vagy veleszületett ártalom (idegfejlődési zavar), együttműködés hiánya, beilleszkedési zavarok, agresszív magatartás, hangulatzavarok, közönyösség, az érdeklődés hiánya, orvosi értelemben vett abúzus (gyógyszer, kábítószer, alkohol, egyéb tudatmódosító szerek, eljárások), kommunikációs zavarok.*

*Tanulási területek, tantárgyak:*

* Munkavállalói ismeretek
* Munkavállalói idegen nyelv
* Egészségügy ágazati alapoktatás
* Egészségügyi etikai és betegjogi alapismeretek
* Kommunikáció alapjai
* Az emberi test felépítése
* Elsősegélynyújtási alapismeretek
* Munka-balesetvédelem, betegbiztonság
* Alapápolás-gondozás
* Irányított gyógyszerelés
* Komplex klinikai szimulációs gyakorlat
* Vitális paraméterek és injekciózás rendelőintézeti gyakorlat
* Alaptudományok
* Szakmai kémiai és biokémiai alapok
* Szakmai fizikai és biofizikai alapok
* Egészségügyi informatika
* Egészségügyi terminológia
* Egészségügyi jog és etika alapjai
* Sejtbiológia
* Egészségügyi alapozó ismeretek
* Emberi test és működése
* Alapvető higiénés rendszabályok
* Általános ápolástan és gondozástan
* Gyógyszertani alapismeretek
* Kommunikáció
* Általános laboratóriumi alapismeretek
* Rehabilitációs alapismeretek és fizioterápia
* Társadalomtudományi ismeretek
* Szociológia alapjai
* Pszichológia alapjai
* Népegészségtan, egészségfejlesztés
* Pedagógiai - betegoktatási alapismeretek
* Klinikumi alapismeretek
* Belgyógyászat és ápolástana
* Sebészet és ápolástana
* Kisklinikumi ismeretek és ápolástanuk
* Szülészet-nőgyógyászat klinikuma
* Neurológia klinikuma
* Pszichiátria klinikuma
* Geriátria klinikuma
* Klinikai gyakorlat
* Ápolói alapozó ismeretek
* Biokémia
* Biofizika
* Sejtbiológia II.
* Mikrobiológia
* Közegészségtan – járványtan
* Egészségügyi etikai esettanulmányok
* Egészségügyi jogi esettanulmányok
* Egészségügyi informatika
* Egészségpszichológia
* Népegészségtan
* Egészségügyi kommunikáció – konfliktuskezelés – krízis menedzsment
* Egészségnevelés – egészségfejlesztés
* Egészségszociológia
* Ápolói szakmai ismeretek
* Anatómia-élettan-kórélettan
* Elsősegélynyújtás-első ellátás
* Egészségügyi terminológia II.
* Gyógyszertan - alkalmazott gyógyszertan
* Ápolói kompetenciájú propedeutika és diagnosztika
* Sztóma ellátás és sebkezelés
* Klinikai táplálás
* Pedagógia
* Általános Ápolástan II
* Klinikumi és szakápolástani ismeretek
* Belgyógyászat és szakápolástana
* Sebészet és határterületeinek ápolástana
* Pszichiátriai betegek ápolása
* Neurológia és szakápolástana
* Infektológia és szakápolástana, infekciókontroll
* Kisklinikumi ismeretek és szakápolástan
* Gyermekbelgyógyászati alapok és ápolási sajátosságok csecsemő- és gyermekkorban
* Csecsemő és gyermekápolási ismeretek
* Sürgősségi ellátás gyermekkorban és ápolástana
* Szülészet-nőgyógyászati betegek ápolása
* Közösségi ellátás és színtereinek szakápolástana
* Gerontológia és szakápolástana
* Onkológia és szakápolástana
* Hospice ellátás és szakápolástana, otthonápolás
* Kritikus állapotú beteg ellátása
* Klinikai gyakorlat II tantárgy

*Egybefüggő szakmai gyakorlat időtartama:*

* Technikumi oktatásban: 600 óra,
* Érettségire épülő oktatásban: 320 óra, felnőttképzésben: 160 óra

*Az ágazati alapvizsgára bocsátás feltétele:*

* Az első 2 év teljesítése. Érettségire épülő képzés esetén a kompetenciákhoz kapcsolt szakmai tartalmak eredményes teljesítése.

*Szakmai tanúsítóvizsgára bocsátás feltétele:*

* 12. évfolyam és a 11 év végi szakmai gyakorlat eredményes teljesítése. Érettségire épülő képzés esetén a kompetenciákhoz/vizsgához kapcsolt szakmai tartalmak eredményes teljesítése.

*Szakmai vizsgára bocsátás feltétele:*

* Valamennyi előírt képzési évfolyam és az egybefüggő szakmai gyakorlat eredményes teljesítése.

***A duális szakképzés keretében szervezett Általános ápoló képzés megfelel az Európai Parlament és a Tanács 2005/36/EK irányelvében megfogalmazott követelményeknek.***A szakmával kapcsolatos további információkat a szakma Képzési és Kimeneti Követelménye tartalmazza: <https://szakkepzes.ikk.hu/kkk-ptt#egeszsegugy>